wannaphong/clean_thaiwikipedia huggingface dataset:
# Aloe greenii
Aloe greeniiBaker, 1880 In: J. Linn.  เป็นสายพันธุ์ต้นไม้พืชสน ถูกอธิบายโดย จอห์น กิลเบิร์ต เบเคอร์ Aloe greenii  เป็นสกุลของแอสโพเดเดลาเซWCSP: World Checklist of Selected Plant Families

 รูปภาพ
# Aloe grandidentata
Aloe grandidentataSalm-Dyck, 1822 In: Observ.  เป็นสายพันธุ์ต้นไม้พืชสน ซึ่งถูกอธิบายโดย สาล์ม-ดิค Aloe grandidentata เป็นสกุล Aloe ซึ่งเป็นบัญชีของชีวิตWCSP: World Checklist of Selected Plant Families

 รูปภาพ
# ฤดูพายุไซโคลนแปซิฟิกใต้ พ.ศ. 2562–2563
ฤดูพายุไซโคลนแปซิฟิกใต้ พ.ศ. 2562–63 เป็นช่วงฤดูที่เคยมีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2562 ไปจนถึง 30 เมษายน พ.ศ. 2563 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2562 ถึง 30 มิถุนายน พ.ศ. 2563 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค (RSMC) ในนันจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์เตือนไต้ฝุ่นร่วม (JTWC) ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน

RSMC นันจี จะออกการเตือนภัยโดยแนบหมายเลขและตัวอักษร F ต่อท้ายให้กับพื้นที่ความแปรปรวนของอากาศที่ก่อตัวขึ้นภายในหรือเคลื่อนตัวเข้าสู่แอ่ง ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย โดยกรมอุตุนิยมวิทยาฟีจี สำนักอุตุนิยมวิทยา และ เมทเซอร์วิส จะใช้มาตราพายุหมุนเขตร้อนของออสเตรเลียเป็นหลักและวัดความเร็วลมในช่วงสิบนาที ขณะที่ศูนย์เตือนไต้ฝุ่นร่วมจะวัดความเร็วลมใน 1 นาที และใข้มาตราเฮอริเคนแซฟเฟอร์–ซิมป์สัน (SSHWS) มาเทียบเคียง
__TOC__

ภาพรวมฤดูกาล

พายุ
พายุไซโคลนกำลังแรงริตา

พายุไซโคลนซาไร

พายุไซโคลนกำลังแรงตีโน

การแปรปรวนของลมในเขตร้อน 05F

พายุไซโคลนกำลังแรงเวซี

การแปรปรวนของลมในเขตร้อน 07F

การแปรปรวนของลมในเขตร้อน 08F

พายุไซโคลนวิคกี

พายุไซโคลนวาซี

พายุไซโคลนเกรเทล

พายุไซโคลนกำลังแรงแฮรอลด์

รายชื่อพายุ

ภายในมหาสมุทรแปซิฟิกใต้ พายุดีเปรสชันเขตร้อนจะถูกตัดสินว่ามีกำลังเป็นพายุไซโคลนเมื่อมันมีความเร็วลมที่ 65 กม./ชม. และจะต้องมีการปรากฏชัดของพายุเกลขึ้นที่อย่างน้อยครึ่งหนึ่งของศูนย์กลางพายุ โดยพายุดีเปรสชันเขตร้อนที่ทวีกำลังเป็นพายุไซโคลนภายในขอบเขตระหว่างเส้นศูนย์สูตรลงไปทางใต้ถึงเส้นขนานที่ 25 องศาใต้ และระหว่างเส้นเมริเดียนที่ 160 องศาตะวันออก ถึง 20 องศาตะวันตก จะได้รับชื่อจากกรมอุตุนิยมวิทยาฟีจี (FMS) ขณะที่พายุดีเปรสชันเขตร้อนที่ทวีกำลังเป็นพายุไซโคลนทางใต้ของเส้นขนานที่ 25 องศาใต้ในขอบเขตเส้นเมริเดียนเดียวกันกับข้างต้น จะได้รับชื่อจากเมทเซอร์วิซแห่งนิวซีแลนด์ (MetService) ซึ่งทำงานร่วมกันกับกรมอุตุนิยมวิทยาฟีจี ส่วนพายุไซโคลนใดที่เคลื่อนตัวมาจากแอ่งภูมิภาคออสเตรเลีย ซึ่งพายุเหล่านั้นจะได้รับชื่อจากสำนักอุตุนิยมวิทยามาก่อนแล้ว จะคงชื่อเดิมของพายุนั้นไว้
 ริตา
 ซาไร
 ตีโน
 เวซี
 วิคกี
 วาซี
# โปเกมอน เดอะมูฟวี่ ตอน เดียร์ก้า VS พาลเกีย ดาร์คไร
โปเกมอน เดอะมูฟวี่ ตอน เดียร์ก้า VS พาลเกีย ดาร์คไร  เป็นภาพยนตร์โปเกมอนเดอะมูฟวี่ที่ 10 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 14 กรกฎาคม พ.ศ. 2550

 เรื่องย่อ 
พวกซาโตชิเดินทางมาถึงเมืองอาราโมสเพื่อที่จะเข้าร่วมการแข่งขันโปเกมอนคอนเทสต์ แต่ที่พวกเขาพบไม่ใช่แค่การแข่งขันเท่านั้น พวกเขาได้พบกับเรื่องแปลกประหลาด มิติที่เกิดการเรื่อมซ้อนกันเพราะการต่อสู้ของพารเกียและเดียร์ก้า แต่ชาวเมืองพากันเข้าใจผิดว่าเป็นผีมือการกระทำของดาร์คไร โปเกมอนที่ได้ชื่อว่าเป็นฝันร้ายของชาวเมือง พวกซาโตชิ อลิสและโทนีโอ จึงร่วมมือกันช่วยเมืองนี้ ให้รอดพ้นจากความพินาศ

 ตัวละคร 

 เพลงประกอบ
# เขตคานางาวะ
เขตคานางาวะ  เป็นหนึ่งใน 18 เขตของนครโยโกฮามะ จังหวัดคานางาวะ ประเทศญี่ปุ่น เขตนี้ตั้งอยู่ติดกับทะเล มีอาณาเขตครอบคลุมไปถึงเกาะเทียมหลาย ๆ เกาะที่ถมขึ้นเพื่อใช้เป็นที่ตั้งของโรงงานอุตสากรรม โรงงานอุตสากรรมหลักที่ตั้งอยู่ในเขตนี้ได้แก่ นิสสัน, เจวีซี, โรงกลั่นนิปปงปิโตรเลียม, โรงแก้วอาซาฮิ, ศูนย์วิจัยมาสด้า"Offices ". Mazda. Retrieved on October 29, 2009. เป็นต้น

 ภูมิศาสตร์ 
เขตคานางาวะตั้งอยู่ทางตะวันออกของจังหวัดคานางาวะ และตั้งอยู่ทางทิศตะวันออกเฉียงเหนือของจุดกึ่งกลางทางภูมิศาสตร์ของนครโยโกฮามะ

 อาณาเขตติดต่อ 
 ทิศเหนือ: เขตโคโฮกุ
 ทิศตะวันออกเฉียงเหนือ: เขตสึรูมิ
 ทิศตะวันออกเฉียงใต้: อ่าวโตเกียว
 ทิศใต้: เขตนิชิ
 ทิศตะวันตกเฉียงใต้: เขตโฮโดงายะ
 ทิศตะวันตกเฉียงเหนือ: เขตมิโดริ
# จ่งตู
จ่งตู ("ผู้บังคับการทั้งปวง") ในภาษาอังกฤษมักแปลว่า ผู้สำเร็จราชการ, ผู้ว่าการใหญ่, ข้าหลวงใหญ่, หรือ อุปราช (Governor-General/Viceroy) เป็นตำแหน่งผู้ปกครองมณฑล (省) ในประเทศจีนช่วงราชวงศ์หมิงและราชวงศ์ชิง

ในราชวงศ์หมิง ตำแหน่งนี้เดิมทีมอบเป็นบำเหน็จชั่วคราวให้แก่ผู้ตรวจการทหาร (military inspector) โดยเฉพาะแถบชายแดนทางเหนือ เนื่องจากเป็นตำแหน่งชั่วคราว จึงไม่มีขั้นตามระบบเก้าขั้นของราชการ จนกระทั่งใน ค.ศ. 1469 ตรงกับรัชสมัยจักรพรรดิเฉิงฮว่า (成化) มีการกำหนดให้เหลียงกวั่งจ่งตูเป็นตำแหน่งราชการตามปรกติ จึงเป็นจ่งตูแรกที่กลายเป็นตำแหน่งตามระบบ และภายหลังจึงให้จ่งตูมีอำนาจทางพลเรือนด้วย มาในราชวงศ์ชิง ตำแหน่งจ่งตูก็เป็นผู้บัญชาการทั้งฝ่ายทหารและพลเรือนในมณฑลแล้ว และขยายจำนวนออกไปในส่วนอื่น ๆ นอกจากภาคเหนือในช่วงราชวงศ์หมิง

จ่งตูที่ปกครองมณฑลในราชวงศ์ชิงมีเก้าตำแหน่ง ดังนี้

 จื๋อลี่จ่งตู (直隸總督; "ผู้สำเร็จราชการจื๋อลี่") ปกครองจื๋อลี่
 ฉ่านกานจ่งตู (陝甘總督; "ผู้สำเร็จราชการฉ่านกาน") ปกครองกานซูและฉ่านซี
 ซื่อชวนจ่งตู (四川總督; "ผู้สำเร็จราชการซื่อชวน") ปกครองซื่อชวน (เสฉวน)
 ตงซันเฉิ่งจ่งตู (東三省總督; "ผู้สำเร็จราชการสามมณฑลบูรพา") ปกครองจี๋หลิน, เฟิ่งเทียน, และเฮย์หลงเจียง
 ยฺหวินกุ้ยจ่งตู (雲貴總督; "ผู้สำเร็จราชการยฺหวินกุ้ย") ปกครองกุ้ยโจวและยฺหวินหนาน (ยูนนาน)
 หู-กวั่งจ่งตู (湖廣總督; "ผู้สำเร็จราชการหู-กวั่ง") ปกครองหู-กวั่ง
 หมิ่นเจ้อจ่งตู (閩浙總督; "ผู้สำเร็จราชการหมิ่นเจ้อ") ปกครอง เจ้อ คือ เจ้อเจียง และหมิ่น คือ ไถวาน (ไต้หวัน) กับฝูเจี้ยน (ฮกเกี้ยน)
 เหลียงกวั่งจ่งตู (兩廣總督; "ผู้สำเร็จราชการสองกวั่ง") ปกครองกวั่งทั้งสอง คือ กวั่งซีและกวั่งตง
 เหลี่ยงเจียงจ่งตู (兩江總督; "ผู้สำเร็จราชการสองเจียง") ปกครองเจียงทั้งสอง คือ เจียงซีและเจียงซู รวมถึงอานฮุย

นอกจากจ่งตูมณฑลทั้งเก้าตำแหน่งแล้ว ยังมีจ่งตูพิเศษอีกหลายตำแหน่ง เช่น เจียงหนานเหอเต้าจ่งตู (江南河道總督; "ผู้สำเร็จราชการลำน้ำเจียงหนาน") ควบคุมโครงการเกี่ยวกับลำน้ำในภูมิภาคเจียงหนาน
# เมาเซอร์ ซี96
เมาเซอร์ ซี96 (''คอนสตักชั่น 96'') เป็นปืนพกแบบกึ่งอัตโนมัติที่ถูกผลิตขึ้นเป็นครั้งแรกโดยโรงงานผลิตอาวุธปืนสัญชาติเยอรมัน เมาเซอร์ ตั้งแต่ปี ค.ศ. 1896 ถึง ค.ศ. 1937 ปืนนี้ได้มีการลอกเลียนแบบโดยที่ไม่ได้รับอนุญาตซึ่งถูกผลิตขึ้นที่สเปนและจีนในช่วงครึ่งแรกของศตวรรษที่ 20.

ด้วยคุณลักษณะที่โดดเด่นของซี96 คือกล่องกระสุนจะอยู่ด้านหน้าของไกปืน กระบอกลำกล้องยาว สามารถประกอบด้วยท้ายปืนไม้ซึ่งจะช่วยให้สามารถจับได้อย่างมั่นคงและกลายเป็นปืนไรเฟิลลำกล้องสั้น สามารถเก็บไว้ได้ทั้งสองแบบคือซองหนังปืนหรือกระเป๋าเก็บปืน และด้ามจับปืนที่มีรูปทรงคล้ายกับด้ามจับไม้กวาด ด้วยรูปทรงของด้ามจับปืนนี้ทำให้ได้รับสมญานามว่า "ด้ามไม้กวาด"(broomhandle) ในโลกที่ใช้ภาษาอังกฤษ เพราะด้ามไม้ทรงกลมของมัน และในจีน ซี96 ได้รับฉายาว่า "กล่องปืนใหญ่" เพราะกล่องกระสุนภายในจะเป็นรูปทรงสี่เหลี่ยมผืนผ้าและความจริงที่ว่ามันสามารถใส่ซองหนังไว้ในกล่องไม้ เช่นเดียวกับท้ายปืนที่สามารถถอดออกได้Wilson (2009), p. 100.

ด้วยกระบอกลำกล้องยาวและกระสุนปืนที่มีความเร็วสูง เมาเซอร์ ซี96 จึงวิถีกระสุนที่เหนือกว่าและทะลุได้ดีกว่าปืนพกรุ่นอื่นๆในยุคสมัยนั้น กระสุนขนาด 7.63×25มม. เมาเซอร์ เป็นกระสุนปืนที่มีความเร็วสูงที่ถูกผลิตขึ้นในการค้าขาย จนกระทั่งการปรากฏตัวของกระสุนขนาด .357 แม็กนั่มในปี ค.ศ. 1935

เมาเซอร์ได้ผลิตปืนพกซี96 จำนวนประมาณ 1 ล้านกระบอกSkennerton (2005), p. 8. ในขณะที่จำนวนที่ถูกผลิตในสเปนและจีนมีขนาดใหญ่มาก แต่ไม่ได้ถูกระบุไว้ เนื่องจากการไม่มีอยู่หรือการเก็บรักษาบันทึกในการผลิตที่ค่อนข้างแย่จากประเทศเหล่านั้น 

 ผู้ใช้ 

 : มอบปืนให้กับตำรวจ  p. 58.
 
 
 
 
 
 
 
 
 
 
 : Used in the Finnish Civil War and in the Second World War.
 
 : Army issued 137,000 of the "Red 9" variant during World War I.
 
 
 
 : 5,000 bought from Germany in 1899 for the navy.
 
 
 
 : 8,000 of the Schnellfeuer variant was issued to the Luftwaffe during World War II. Also bought thousands of the Spanish-made Astra Model 900 and 903 variants.
 
 
 
 
 
 
 
 : 1,000 ordered from Germany in 1896.
 
 
 : Hundreds of thousands were used by Kuomintang, Communist, and warlord forces.
 : Used by the People's Volunteer Army during the Korean War.
 
 
 
 
 
 
 
 
 
 
 : "Bolo" variant bought from Germany during the 1920s.
 
 : Many were privately bought by British officers before World War I.
 
 

 ผู้ใช้ที่ไม่ใช้รัฐ 

  Irish Republican Army
# องครักษ์เสื้อแพร
thumb|จิ่นอีเว่ย์หลายคนคอยดูแลสมบัติของจักรพรรดิ ในระหว่างการเคลื่อนย้าย

องครักษ์เสื้อแพร  เป็นหน่วยงานที่ทำหน้าที่คล้ายตำรวจลับ เกิดขึ้นในสมัยราชวงศ์หมิง มีหน้าที่รับใช้ราชสำนัก จักรพรรดิ์แห่งราชวงศ์หมิงในประเทศจีน จักรพรรดิหงอู่ ปฐมจักรพรรดิแห่งราชวงศ์หมิง ก่อตั้งหน่วยองครักษ์เสื้อแพรขึ้นครั้งแรกในปี ค.ศ. 1368 เพื่อทำหน้าที่เป็นผู้คุ้มกันส่วนตัวของพระองค์ ในปี ค.ศ. 1369 หน่วยองครักษ์ได้กลายเป็นหน่วยงานทางทหารของจักรวรรดิ พวกเขาได้รับอำนาจในกระบวนการยุติธรรมในการดำเนินคดีโดยมีอิสระเต็มที่ในการจับกุมสอบสวนและลงโทษผู้ใดรวมถึงขุนนางและพระญาติของจักรพรรดิ

หน่วยองครักษ์เสื้อแพรมักได้รับมอบหมายให้รวบรวมหน่วยข่าวกรองทางทหารเกี่ยวกับศัตรูและการมีส่วนร่วมในการต่อสู้ระหว่างการวางแผน ทหารของหน่วยจะสวมชุดเครื่องแบบสีเหลืองทองที่โดดเด่นด้วยแผ่นป้ายชื่อที่สวมติดบนลำตัวของเขาและถืออาวุธดาบพิเศษ

ประวัติ
องครักษ์เสื้อแพรมีต้นกำเนิดมาตั้งแต่ปี ค.ศ. 1360 พวกเขาทำหน้าที่รับใช้จู หยวนจาง ในฐานะเป็นผู้คุ้มกันส่วนตัวและปกป้องเขาในระหว่างการต่อสู้กับขุนศึก เฉิน โหย่วเลี่ยง หลังจากจูหยวนจางได้สถาปนาราชวงศ์หมิงและต่อมาได้ปราบดาภิเษกขึ้นเป็นจักรพรรดิหงอู่ พระองค์ทรงสงสัยในความจงรักภักดีของเหล่าอาสาสมัครที่มีต่อพระองค์และคอยระวังไม่ให้เกิดการกบฏชิงบัลลังก์และลอบสังหารเกิดขึ้นได้ หนึ่งในหน้าที่ในช่วงแรกขององครักษ์เสื้อแพร คือการช่วยสอดแนมผู้ต้องสงสัยของจักรพรรดิ จักรพรรดิหงอู่ทรงมอบหมายเพิ่มหน้าที่ของเหล่าองครักษ์ในภายหลังทำให้พวกเขาสามารถตรวจสอบเจ้าหน้าที่ของเขาที่ทำงานในเมืองหลวง ก่อนที่จะมีการจัดตั้งองค์กรอย่างเป็นทางการในปี ค.ศ. 1382 โดยมีสมาชิกประมาณ 500 คน และตัวเลขของพวกเขาเพิ่มขึ้นเป็นประมาณ 14,000 คนภายในระยะเวลาเพียงสามปี

ในปี ค.ศ. 1393 จักรพรรดิหงอู่ทรงลดหน้าที่ขององครักษ์เสื่อแพรลง หลังจากที่พวกเขาถูกกล่าวหาว่าใช้อำนาจในทางที่ผิดในระหว่างการสอบสวนเรื่องแผนการกบฏโดย หลัน หยู มีผู้เกี่ยวข้องและถูกตัดสินประหารชีวิตประมาณ 40,000 คน เมื่อถึงรัชสมัยจักรพรรดิหย่งเล่อขึ้นครองราชย์ พระองค์ทรงวิตกว่าเหล่าอาสาสมัครของพระองค์อาจไม่พอใจกับการครองราชย์ของพระองค์ เนื่องเพราะพระองค์เข้ามามีอำนาจโดยแย่งชิงบัลลังก์หลานชายของพระองค์ (จักรพรรดิเจี้ยนเหวิน) แต่อย่างไรก็ตามพระองค์ก็ได้ให้อำนาจแก่เหล่าองครักษ์ ในช่วงที่ทรงครองราชย์เพื่อเพิ่มการควบคุมของพระองค์ในราชสำนัก

องครักษ์เสื้อแพรถูกยุบเลิกหลังจาก 262 ปีของการดำรงอยู่เมื่อกองกำลังกบฏชาวนาของหลี่ จื้อเฉิงเข้ายึดกรุงปักกิ่งและล้มล้างราชวงศ์หมิงในปี ค.ศ. 1644
# ซ็อมเปียะ
ซ็อมเปียะ  เป็นการแสดงการทักทาย อวยพร หรือวิธีแสดงความเคารพรูปแบบหนึ่งในวัฒนธรรมกัมพูชาของชาวเขมร

ซ็อมเปียะในภาษาเขมร หมายถึง พนมมือไหว้ ซ็อมเปียะมีความคล้ายคลึงกับการ ไหว้ ของวัฒนธรรมไทย ซึ่งทั้งซ็อมเปียะของกัมพูชาและการไหว้ของไทย มาจากอิทธิพลวัฒนธรรมอินเดียเรียกว่า อัญชลีมุทรา (Añjali Mudrā) ใช้ในการนมัสเต 

 ประวัติ 
thumb|หลักฐานการไหว้ซ็อมเปียะที่ปราสาทบายนในนครธม จังหวัดเสียมราฐ
thumb|หลักฐานการไหว้ซ็อมเปียะที่ปราสาทกระวาน จังหวัดเสียมราฐ
ชาวเขมรแสดงความเคารพด้วยการไหว้และกราบ โดยเฉพาะวัฒนธรรมการไหว้ที่มีมาแต่โบราณ โดยมีหลักฐานปรากฏภาพแกะสลักอยู่บนผนังปราสาทหินเป็นรูปแสดงความเคารพโดยการไหว้ นอกจากนี้ยังพบรูปนางอัปสราพนมมือไหว้ด้านนอกปราสาทหินอีกด้วย สะท้อนให้เห็นว่าซ็อมเปียะหรือการไหว้มีหลักฐานการปฏิบัติมาแต่สมัยเมืองพระนครของจักรวรรดิเขมรแล้ว

การใช้
การไหว้ซ็อมเปียะเป็นการแสดงออกถึงความสุภาพอ่อนน้อม การแสดงความเคารพด้วยการไหว้เป็นการแสดงออกถึงการรู้จักบุญคุณ ความกตัญญูและความนับถือ การไหว้อาจเป็นการไหว้เพือทักทายถามทุกข์สุข การลาจาก การขอบคุณ นอกจากนี้การไหว้ยังใช้ในโอกาสอื่นๆ เช่น การไหว้ทำความเคารพต่อพระมหากษัตริย์กัมพูชา การไหว้ผู้ใหญ่ในพิธีมงคลสมรส การไหว้ครู 

การไหว้ซัมเปี๊ยะของเขมรจะพนมมือไหว้โดยพนมมือนิ้วชิดกัน ปลายนิ้วจดกัน ไม่แยกปลายนิ้วออกจากกัน เมื่อมีผู้มาไหว้ต้อง "รับไหว้" คือ ไหว้ตอบทุกครั้ง แต่สำหรับพระภิกษุ ผู้อาวุโสมากๆ หรือพ่อแม่ ไม่จำเป็นต้องไหว้ตอบ 

โดยปกติขณะที่กำลังทำซ็อมเปียะ ในเวลาทักทายกันมักจะพูดว่า (จุมเรียบซัว) ในขณะที่ 
(; จุมเรียบเลีย) ใช้พูดกันในเวลาลาจาก

ประเภท
การทำซ็อมเปียะแบ่งออกเป็น 5 ระดับ คือ 
 ระดับที่ 1 (กาซ็อมเปียะดะไดเตริมเดิมตรูง) หมายถึง พนมมือไหว้ให้มืออยู่ระดับหน้าอก ใช้ไหว้คนทั่วไปที่อยู่ในวัยใกล้เคียงกันหรือเพื่อน 
 ระดับที่ 2 (กาซ็อมเปียะดะไดเตริมเมือด) หมายถึง พนมมือไหว้ให้ปลายนิ้วชี้อยู่ระดับปาก ใช้ไหว้ผู้อาวุโสหรือเจ้านาย 
 ระดับที่ 3 (กาซ็อมเปียะดะไดเตริมจงจรอเมาะฮ์) หมายถึง พนมมือไหว้ให้ปลายนิ้วชี้อยู่ระดับจมูก ใช้ไหว้พ่อแม่ ปู่ ย่า ตา ยาย ครูบาอาจารย์ 
 ระดับที่ 4 (กาซ็อมเปียะดะไดเตริมจิญเจิม) หมายถึง พนมมือไหว้ให้ปลายนิ้วอยู่ระดับคิ้ว ใช้สำหรับเวลาไหว้ทำเคารพต่อองค์พระมหากษัตริย์กัมพูชา 
 ระดับที่ 5 (กาซ็อมเปียะดะไดเตริมทงาฮ์)  หมายถึง พนมมือไหว้ให้ปลายนิ้วชี้ระดับหน้าผากเกือบจรดตีนผม ใช้ไหว้พระสงฆ์ในพระพุทธศาสนา

ดูเพิ่ม
วัฒนธรรมกัมพูชา
วัฒนธรรมอินเดีย
การทักทายแบบไทย
นมัสเต
เซ็มบา
# ฉัตรสุดา นิละภา
ฉัตรสุดา นิละภา (ชื่อเล่น: เค-วิ้น ; 11 ธันวาคม ค.ศ.1998) เป็นนักกีฬาวอลเลย์บอลหญิงชาวไทย

 สโมสร 

  ไทย-เดนมาร์ค ขอนแก่นสตาร์ (2016-2019)
 ไดมอนด์ฟู้ด (2019-ปัจจุบัน)

 ผลงาน 

 วอลเลย์บอลหญิงไทยเดนมาร์คซูเปอร์ลีก2016link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Med_3.png เหรียญทองแดงกับ ขอนแก่นสตาร์
 2019ไทยเดนมาร์คซูเปอร์ลีก- link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Med_3.png เหรียญทองแดงกับ ไทย-เดนมาร์ค ขอนแก่นสตาร์
# การหาค่าเหมาะที่สุด
ในทางคณิตศาสตร์ การหาค่าเหมาะที่สุด (optimization) หมายถึงการหาตัวเลือกที่ดีที่สุดตามเงื่อนไขทางคณิตศาสตร์ที่กำหนด โดยเลือกตัวแปรจากเซตที่กำหนดให้ฟังก์ชันที่เป็นวัตถุประสงค์มีค่าเหมาะที่สุด เช่น ค่าต่ำสุดหรือค่าสูงสุด วิธีการหาค่าเหมาะที่สุดได้รับการประยุกต์ใช้ในสาขาต่าง ๆ เช่น ฟิสิกส์ วิศวกรรมศาสตร์ เศรษฐศาสตร์ เป็นต้น

 นิยามปัญหา 
ปัญหาการหาค่าเหมาะที่สุดในบริบทของจำนวนจริง หมายถึงการเลือกตัวแปร  จากเซตตัวเลือกที่เป็นไปได้ เพื่อให้ได้ค่าของฟังก์ชัน  เป็นค่าสูงที่สุดหรือค่าต่ำที่สุด

ให้  เป็นเวกเตอร์จำนวนจริงในปริภูมิจำนวนจริง n มิติ  และให้ฟังก์ชัน  และ  เป็นฟังก์ชันจาก  ไปยังจำนวนจริง  ปัญหาการหาค่าเหมาะที่สุด (ในบริบทของฟังก์ชันจำนวนจริง) สามารถเขียนออกมาในรูปแบบทั่วไปได้ว่า เลือกเวกเตอร์  ที่ทำให้  มีค่าน้อยที่สุด

ภายใต้เงื่อนไขว่า สำหรับ :

ฟังก์ชัน  เรียกว่าเป็นฟังก์ชันวัตถุประสงค์ ในขณะที่ฟังก์ชัน  เรียกว่าฟังก์ชันเงื่อนไขบังคับ ค่า  เป็นค่าเหมาะที่สุด (หรือค่าต่ำสุด) ถ้า  เป็นไปตามเงื่อนไขบังคับทุกข้อ และ  มีค่าน้อยที่สุดในบรรดาเวกเตอร์ที่เป็นไปตามเงื่อนไขบังคับ กล่าวคือ

สำหรับเวกเตอร์  ใดๆ ที่เป็นไปตามเงื่อนไขบังคับ  เวกเตอร์  เรียกว่าคำตอบหรืออาร์กิวเมนต์ของค่าเหมาะที่สุด
# เขตนิชิ (โยโกฮามะ)
เขตนิชิ  เป็นหนึ่งใน 18 เขตการปกครองของนครโยโกฮามะ จังหวัดคานางาวะ เป็นที่ตั้งของสถานีรถไฟโยโกฮามะ และเป็นเขตเศรษฐกิจของนครโยโกฮามะ

แหล่งข้อมูลอื่น
 Nishi Ward Office
 Nishi Ward Office 
 City of Yokohama statistics 

นิชิ
# เรย์มอนด์ เทรซี
เรย์มอนด์ เทรซี  (เกิดเมื่อวันที่ 18 พฤศจิกายน ค.ศ. 1936 ที่เฟรนช์เกียนา – เสียชีวิตเมื่อวันที่ 3 กรกฎาคม ค.ศ. 2019) เป็นนักการเมืองจากเฟรนช์เกียนา ได้รับการเลือกตั้งให้เป็นวุฒิสภาฝรั่งเศส ตั้งแต่วันที่ 28 กันยายน ค.ศ. 1980 จนถึงวันที่ 1 ตุลาคม ค.ศ. 1989https://la1ere.francetvinfo.fr/guyane/raymond-tarcy-est-decede-ancien-senateur-guyane-disparait-age-83-ans-727428.html
# พอล ครูชเทน
พอล ครูชเทน (เกิดเมื่อวันที่ 30 กรกฎาคม ค.ศ. 1963 ที่เมืองเปแทนเก ประเทศลักเซมเบิร์ก – เสียชีวิตเมื่อวันที่ 3 กรกฎาคม ค.ศ. 2019) เป็นilm director และผู้ผลิตภาพยนตร์จากประเทศลักเซมเบิร์ก โดยเริ่มเป็นผู้ผลิตและผู้กำกับภาพยนตร์ตั้งแต่ปี ค.ศ. 1988 จนถึงปี ค.ศ. 2019 เป็นระยะเวลา 31 ปี

 ผลงาน 

 Somewhere in Europe (1988)
 Hochzaeitsnuecht (1992)
 Sniper (1994)
 Black Dju (1996)
 Boys on the Run (2001)
 Perl oder Pica (2006)
 Universalove (2008 - producer only)
 Never Die Young (2013)
 Voices from Chernobyl (2016)
# ฟุตบอลโลกหญิง 2019 รอบชิงชนะเลิศ
การแข่งขัน ฟุตบอลโลกหญิง 2019 รอบชิงชนะเลิศ เป็นการแข่งขันฟุตบอลที่จะเกิดขึ้นในวันที่ 7 กรกฎาคม พ.ศ. 2562 ที่ ปาร์กอแล็งปิกลียอแน, ในเมืองลียง ประเทศฝรั่งเศส เพื่อหาผู้ชนะของ ฟุตบอลโลกหญิง 2019 เป็นการพบกันระหว่าง สหรัฐอเมริกาและเนเธอร์แลนด์ซึ่งเป็นการเข้าชิงชนะเลิศครั้งแรกของพวกเธอ ทั้งสองทีมคือแชมป์เก่าของสมาพันธ์ของพวกเขา กับสหรัฐมีชนะ คอนคาแคฟวีเมนส์แชมเปียนชิป 2018 และเนเธอร์แลนด์มีชนะ ยูฟ่าวีเมนส์ยูโร 2017

 สถานที่แข่งขัน 

 ภูมิหลัง 
thumb|upright=0.8|โค้ชทีมสหรัฐ จิลล์ เอลลิส อาจจะกลายเป็นผู้จัดการทีมคนแรกที่สามารถเอาชนะรายการฟุตบอลโลกหญิงสองสมัยติดต่อกัน.

เป็นครั้งแรกนับตั้งแต่ 2007, และสมัยที่ห้าโดยรวม (พร้อมด้วย 1991, 1995 และ 2003), รอบชิงชนะเลิศครั้งนี้จะมีทีมจากยุโรป, ในขณะที่ทวีปนี้จะใช้เป็นครั้งที่เจ็ดจากแปดสถานที่ในรอบก่อนรองชนะเลิศ. รอบชิงชนะเลิศสองครั้งที่ผ่านมาเป็นการตัดสินกันโดย ญี่ปุ่น และ สหรัฐ. แมตช์นี้เป็นรอบชิงชนะเลิศครั้งแรกนับตั้งแต่ปี ค.ศ. 1991 เพื่อแสดงให้เห็นถึงฝั่งจาก อเมริกาเหนือ พบกับฝั่งจาก ยุโรป. การแข่งขันครั้งนี้ถือเป็นนัดชิงชนะเลิศครั้งแรกของการแข่งขันฟุตบอลโลกหญิงหรือชายที่มีการป้องกันแชมป์พบกับทีมแชมป์เก่าจากทวีปยุโรป.

 เส้นทางสู่นัดชิงชนะเลิศ 

 สหรัฐ รอบ เนเธอร์แลนด์ คู่แข่งขัน ผลการแข่งขัน รอบแบ่งกลุ่ม คู่แข่งขัน ผลการแข่งขัน  13–0 นัดที่ 1  1–0  3–0 นัดที่ 2  3–1  2–0 นัดที่ 3  2–1 ชนะเลิศ กลุ่ม เอฟ ตารางคะแนน ชนะเลิศ กลุ่ม อี คู่แข่งขัน ผลการแข่งขัน รอบแพ้คัดออก คู่แข่งขัน ผลการแข่งขัน  2–1 รอบ 16 ทีมสุดท้าย  2–1  2–1 รอบก่อนรองชนะเลิศ  2–0  2–1 รอบรองชนะเลิศ  1–0 

ก่อนการแข่งขัน

ลูกฟุตบอล

ผู้ตัดสิน
thumb|upright=0.7|สเตฟานี ฟรัปปาร์ต, ผู้ตัดสินสำหรับนัดชิงชนะเลิศ.

เมื่อวันที่ 5 กรกฎาคม พ.ศ. 2562, ฟีฟ่าได้เผยชื่อผู้ตัดสินชาวฝรั่งเศส สเตฟานี ฟรัปปาร์ต ในฐานะผู้ตัดสินของเกมนัดชิงชนะเลิศ.

 การแข่งขัน 

 รายละเอียด 

 GK 1 Alyssa NaeherRB 5 Kelley O'Hara   CB 7 Abby Dahlkemper  CB 4 Becky SauerbrunnLB 19Crystal DunnCM 3 Sam MewisCM 8 Julie ErtzCM 16Rose LavelleRF 17Tobin Heath   CF 13Alex MorganLF 15Megan Rapinoe (กัปตัน)   การเปลี่ยนตัวผู้เล่น:DF 11Ali Krieger   FW 23Christen Press   FW 10Carli Lloyd   ผู้จัดการทีม:Jill Ellis300px GK 1 Sari van Veenendaal (กัปตัน)RB 2 Desiree van LunterenCB 6 Anouk Dekker   CB 3 Stefanie van der Gragt  LB 20Dominique BloodworthCM 14Jackie GroenenCM 10Daniëlle van de DonkCM 8 Sherida Spitse  RF 21Lineth BeerensteynCF 9 Vivianne MiedemaLF 11Lieke Martens   การเปลี่ยนตัวผู้เล่น:MF 19Jill Roord   FW 7 Shanice van de Sanden   ผู้จัดการทีม:Sarina Wiegman

ผู้เล่นยอดเยี่ยมประจำนัด:
Megan Rapinoe (สหรัฐ)

ผู้ช่วยผู้ตัดสิน:
Manuela Nicolosi (ฝรั่งเศส)
Michelle O'Neill (สาธารณรัฐไอร์แลนด์)
ผู้ตัดสินที่สี่:
Claudia Umpiérrez (อุรุกวัย)
ผู้ช่วยผู้ตัดสินสำรอง:
Luciana Mascaraña (อุรุกวัย)
ผู้ช่วยผู้ตัดสินวิดีโอ:
Carlos del Cerro Grande (สเปน)
ผู้ช่วยของผู้ช่วยผู้ตัดสินวิดีโอ:
José María Sánchez Martínez (สเปน)
Mariana de Almeida (อาร์เจนตินา)
|}ข้อมูลในแมตช์
 แข่งขันครบ 90 นาที
 ต่อเวลา 30 นาที หากเสมอกันในเวลา 90 นาที
 ยิงจุดโทษตัดสิน หากเสมอกันในเวลา 120 นาที
 มีตัวสำรองที่เหมาะสม 12 คน
 เปลี่ยนตัวสำรองได้สูงสุด 3 คน แต่อนุญาตให้เปลี่ยนตัวสำรองคนที่ 4 ได้ในช่วงต่อเวลาพิเศษ
# สุทรรศน์ อครวาล
สุทรรศน์ อครวาล (, เกิดเมื่อวันที่ 19 มิถุนายน ค.ศ. 1931 – เสียชีวิตเมื่อวันที่ 3 กรกฎาคม ค.ศ. 2019). เป็นนักการเมืองจากประเทศอินเดีย เคยดำรงตำแหน่งผู้ว่าการรัฐอุตตราขัณฑ์ ตั้งแต่วันที่ 8 กรกฎาคม ค.ศ. 2003 จนถึงวันที่ 28 ตุลาคม ค.ศ. 2007) และรัฐสิกขิม ตั้งแต่วันที่ 25 ตุลาคม ค.ศ. 2007"Sudarshan Agarwal leaves U'khand Guv post" , Sahara Samay, October 2007. จนถึงปี ค.ศ. 2008"Sudarshan Agarwal sworn in as new Governor of Sikkim", UPI (newkerala.com), 25 October 2007.

สุทรรศน์ อครวาล เกิดที่เมืองลูธีอาน และจบปริญญาตรีคณะนิติศาสตร์ เขาเป็นสมาชิกคณะกรรมาธิการด้านสิทธิมนุษยชนแห่งชาติ เป็นระยะเวลา 3 ปี และในปี ค.ศ. 1981 จนถึงปี ค.ศ. 1993 เขาได้ดำรงตำแหน่งเลขาธิการราชยสภา.
# เลวี อดัมส์
เลวี อดัมส์  (เกิดเมื่อวันที่ 30 ธันวาคม ค.ศ. 1762 และเสียชีวิตเมื่อวันที่ 18 มิถุนายน ค.ศ. 1831) เป็นนักการเมืองจากสหรัฐอเมริกา ซึ่งเป็นวุฒิสภาจากรัฐนิวยอร์ก จังหวัดอีสเทิร์น ตั้งแต่ปี ค.ศ. 1818 จนถึงปี ค.ศ. 1821
# จีนนี่ ดาร์นีลล์
จีนนี่ ดาร์นีลล์  (เกิดเมื่อวันที่ 9 กรกฎาคม ค.ศ. 1949) เป็นนักการเมืองจากสหรัฐ จากพรรคเดโมแครต ซึ่งเป็นสมาชิกวุฒิสภารัฐวอชิงตัน และเป็นสมาชิกสภาผุ้แทนราษฎร เขตที่ 27 รัฐวอชิงตัน
# เธอร์สตัน แดเนียลส์
เธอร์สตัน เอ็ดวาร์ด แดเนียลส์ (เกิดเมื่อวันที่ 10 ตุลาคม ค.ศ. 1859 – เสียชีวิตเมื่อวันที่ 8 ธันวาคม ค.ศ. 1926) เป็นนักการเมืองจากสหรัฐอเมริกา สังกัดพรรคประชาชน โดยเป็นสมาชิกสภาผู้แทนราษฎรจากWashington."Thurston Daniels" Washington State Legislature. Retrieved 2015-09-06. เธอร์สตัน แดเนียลส์ได้ดำรงตำแหน่งรองผู้ว่าการรัฐวอชิงตันคนที่ 3 ตั้งแต่วันที่ 11 มกราคม ค.ศ. 1897 จนถึงวันที่ 14 มกราคม ค.ศ. 1901
# ฟลอยด์ บี. ดันส์กิน
ฟลอยด์ บี. ดันส์กิน (เกิดเมื่อวันที่ 1 พฤษภาคม ค.ศ. 1889 – เสียชีวิตเมื่อวันที่ 31 มีนาคม ค.ศ. 1971) เป็นนักการเมืองจากสหรัฐอเมริกาจากรัฐวอชิงตัน ซึ่งฟลอยด์ บี ดันส์กินเป็นสมาชิกสภาผู้แทนราษฎรรัฐวอชิงตัน ตั้งแต่ปี ค.ศ. 1921 จนถึงปี ค.ศ. 1933 และเป็นประธานสภาผู้แทนราษฎร ตั้งแต่ปี ค.ศ. 1925 จนถึงปี ค.ศ. 1927
# เซโรกลาโซโว
เซโรกลาโซโว  เป็นเขตชนบท (หมู่บ้าน) ในแคว้นปกครองตนเองแอสทรัคฮาน ประเทศรัสเซีย ซึ่งมีประชากร 490 คน ในปี 2010
# จอห์น ดับเบิลยู. วดเลอร์
จอห์น วอลเดมาร์ วดเลอร์ (เกิดเมื่อวันที่ 9 มิถุนายน ค.ศ. 1924 – เสียชีวิตเมื่อวันที่ 4 สิงหาคม ค.ศ. 1987) เป็นนักการเมืองจากสหรัฐ ซึ่งเป็นสภาผู้แทนราษฎรสหรัฐ สังกัดพรรครีพับลิกันจากรัฐนิวยอร์ก

วดเลอร์เกิดที่บรุกลิน เคยทำงานในกองทัพอากาศสหรัฐ ตั้งแต่ปี ค.ศ. 1942 จนถึงปี ค.ศ. 1945 จบการศึกษาที่มหาวิทยาลัยบราวน์ ในปี ค.ศ.1947 และโรงเรียนกฎหมายมหาวิทยาลัยฮาร์ดวาร์ด ในปี ค.ศ. 1950 วอลเตอร์ได้รับการเลือกตั้งให้เป็นสมาชิกสภาผู้แทนราษฎรในปี ค.ศ. 1962 โดยดำรงตำแหน่งตั้งแต่วันที่ 3 มกราคม ค.ศ. 1963 จนถึงวันที่ 3 มกราคม ค.ศ. 1981
# อเล็กซานเดอร์ อัลเลน (นักการเมือง)
อเล็กซานเดอร์ อัลเลน (เกิดเมื่อเดือน พฤษภาคม ค.ศ. 1842 ที่สก็อตแลนด์ – เสียชีวิตเมื่อวันที่ 7 มกราคม ค.ศ. 1924 ที่รัฐวอชิงตัน) เป็นนักการเมืองจากสหรัฐอเมริกา สังกัดพรรคริพับลิกัน ซึ่งเป็นสมาชิกสภาผู้แทนราษฎรของรัฐวอชิงตัน ตั้งแต่ปี ค.ศ. 1889 จนถึงปี ค.ศ. 1891http://www.accessgenealogy.com/washington/brief-bios-of-washington-senators-and-representatives.htm
# จอห์น อเฮิร์น (นักการเมือง)
จอห์น อเฮิร์น  (เกิดเมื่อวันที่ 4 ธันวาคม ค.ศ. 1934) เป็นนักการเมืองจากสหรัฐอเมริกา สังกัดพรรคริพับลิกัน จอห์น อเฮิร์นเป็นสมาชิกสภาผู้แทนราษฎรจากรัฐวอชิงตัน เขตที่ 6
# อาร์. บี. อัลเบิร์ตสัน
โรเบิร์ต บรูค อัลเบิร์ตสัน (เกิดเมื่อวันที่ 21 ธันวาคม ค.ศ. 1859 ที่เมืองเฮิร์ตฟอร์ด รัฐนอร์ทแคโรไลนา สหรัฐอเมริกา – เสียชีวิตเมื่อวันที่ 3 ตุลาคม ค.ศ. 1917 ที่เมืองซีตเติล รัฐวอชิงตัน สหรัฐอเมริกา) เป็นนักการเมืองจากสหรัฐอเมริกาจากรัฐวอชิงตัน สังกัดพรรคริพับลิกัน โรเบิร์ต อัลเบิร์ตสัน เป็นสมาชิกสภาผู้แทนราษฎร เขตที่ 42 จากรัฐวอชิงตัน ตั้งแต่ปี ค.ศ. 1895 จนถึงปี ค.ศ. 1897 และในปี ค.ศ. 1901 จนถึงปี ค.ศ. 1903http://freepages.genealogy.rootsweb.ancestry.com/~jtenlen/rbalbertson.txt
# หู เหวย์ยง
หู เหวย์ยง (? – 6 มีนาคม ค.ศ. 1380) เป็นขุนนางชาวจีนในสมัยราชวงศ์หมิง ดำรงตำแหน่งอัครมหาเสนาบดีช่วง ค.ศ. 1373–1380

บ้านเกิดของหู เหวย์ยง คือ ติ้ง-ยฺเหวี่ยน (定远) ในเหาโจว (濠州) ปัจจุบันเป็นส่วนหนึ่งของฉูโจว (滁州) ในอานฮุย (安徽)

ใน ค.ศ. 1363 หู เหวย์ยง มอบเรือรบจำนวนมากให้ขุนศึกจู ยฺเหวียนจาง (朱元璋) ไว้ใช้รบกับเฉิน โหย่วเลี่ยง (陳友諒) ทำให้หลี่ ช่านฉาง (李善長) ขุนศึกคู่ใจของจู ยฺเหวียนจาง ประทับใจ และแนะนำเขาให้จู ยฺเหวียนจาง ภายหลัง จู ยฺเหวียนจาง ได้ขึ้นครองราชย์เป็นจักรพรรดิหงอู่ (洪武帝) แห่งราชวงศ์หมิง และให้หู เหวย์ยง เป็นอัครมหาเสนาบดี

ช่วงที่ดำรงตำแหน่งอัครมหาเสนาบดี หู เหวย์ยง สั่งสมอำนาจบารมี ทั้งยังพัวพันคดีอัปยศหลายประการ ทำให้จักรพรรดิหงอู่ทรงหมดสิ้นความไว้วางพระทัย กระทั่งใน ค.ศ. 1380 ลูกน้องของหู เหวย์ยง ทูลฟ้องว่า หู เหวย์ยง ลักลอบพบปะกับทูตต่างชาติ น่าจะเตรียมกบฏ สี่วันต่อมา จักรพรรดิหงอู่จึงรับสั่งให้ประหารหู เหวย์ยง ทั้งตระกูล ด้วยข้อหากบฏ และทรงใช้โอกาสนี้กำจัดขุนนางฝ่ายเขา มีขุนนางถูกประหารทั้งตระกูลเป็นจำนวนมาก การขจัดกลุ่มของหู เหวย์ยง ใช้เวลากว่าสิบปี มีผู้ถูกประหารกว่า 30,000 คน จักรพรรดิหงอู่ยังทรงยกเลิกตำแหน่งอัครมหาเสนาบดี ภายหลังก็ได้องค์กรเน่ย์เก๋อ (內閣; "ศาลาใน") มาทำหน้าที่แทน

จักรพรรดิหงอู่ยังทรงให้เขียนหนังสือชื่อ เจาชื่อเจียนตั่งลู่ (昭示奸黨錄) พรรณนาความผิดของหู เหวย์ยง และพวกHistory of Ming, Vol. 308